Bilister med kurs mod Bilka måtte bruge lidt ekstra tid på at komme frem. Et færdselsuheld klokken 10.08 gjorde Nibevej svært fremkommelig for en stund. Ved uheldet havde en bilist overset sin vigepligt og kørte ind i en anden bil. - Bilerne skulle slæbes fra stedet, men der skete ikke noget med personerne i bilerne. De kunne selv komme ud af køretøjerne, siger indsatslederen fra Nordjyllands Beredskab. En person blev dog bragt til tjek ved Aalborg Universitetshospital.

Opsummering:
En bilist overså sin vigepligt og kørte ind i en anden bilist på Nibevej syd for Aalborg.